Parasha Miketz - Aan die Einde
Shabbat Shalom! En Gelukkige Hanukkah!
Welkom by Parasha Miketz - Aan die Einde, hierdie week se Parasha.
*~Genesis Hoofstuk 41~*
5 En hy het weer aan die slaap geraak en nog ‘n keer gedroom; en kyk, sewe vet en mooi are skiet op aan een steel;
7 en die maer are het die sewe vet en vol are verslind. Toe het Farao wakker geword en kyk, dit was ‘n droom!
11 En ons het in dieselfde nag ‘n droom gehad, ek en hy; ons het gedroom, elkeen ‘n droom met besondere betekenis.
12 En daar was by ons ‘n Hebreeuse jongman, ‘n kneg van die owerste van die lyfwag—aan hom het ons dit vertel, en hy het ons drome vir ons uitgelê; aan elkeen het hy die uitlegging volgens sy droom gegee.
13 En soos hy ons dit uitgelê het, so het dit gebeur—my het hy in my rang herstel, maar hom opgehang.
15 Toe sê Farao vir Josef: Ek het ‘n droom gehad, en daar is niemand wat dit kan uitlê nie; maar ek het van jou hoor verklaar dat jy ‘n droom net hoef te hoor om dit uit te lê.
16 En Josef het Farao geantwoord en gesê: Niks vir my nie! ELOHIEM sal Farao ‘n gunstige antwoord gee.
21 dié het in hulle maag ingegaan, maar ‘n mens kon nie merk dat hulle in hul maag ingegaan het nie; want hulle aansien was lelik soos in die begin. Toe het ek wakker geword.
25 Toe sê Josef vir Farao: Die droom van Farao is een en dieselfde. Wat ELOHIEM van plan is om te doen, het Hy aan Farao te kenne gegee.
28 Dit is die woord wat ek tot Farao gespreek het: wat ELOHIEM van plan is om te doen, het Hy Farao laat sien.
32 En wat dit betref dat die droom twee maal vir Farao herhaal is—dit is omdat die saak deur ELOHIEM vas besluit is en ELOHIEM dit gou sal doen.
33 Laat Farao dan nou uitkyk na ‘n verstandige en wyse man en hom aanstel oor Egipteland.
36 So sal dan die voedsel ‘n voorraad wees vir die land vir die sewe jare van hongersnood wat in Egipteland sal kom, sodat die land nie deur die hongersnood te gronde gaan nie.
38 Daarop het Farao aan sy dienaars gesê: Kan ons wel iemand vind soos hierdie man in wie die Gees van ELOHIEM is?
39 En Farao sê vir Josef: Aangesien ELOHIEM dit alles aan jou bekend gemaak het, is daar niemand verstandig en wys soos jy nie.
48 Toe het hy al die voedsel van die sewe jare versamel wat in Egipteland gekom het, en voedsel in die stede weggesit—die voedsel van die land wat rondom elke stad was, het hy daarin weggesit.
49 So het Josef dan ‘n baie groot hoeveelheid koring opgehoop soos die sand van die see, totdat hulle opgehou het om te tel, want dit was ontelbaar.
50 En vir Josef is twee seuns gebore—voordat die jaar van hongersnood gekom het—wat Asenat, die dogter van Potiféra, die priester van On, vir hom gebaar het.
51 En Josef het die eersgeborene Manasse genoem; want, het hy gesê, ELOHIEM het my al my moeite laat vergeet en ook die hele huis van my vader.
52 En die tweede het hy Efraim genoem; want, het hy gesê, ELOHIEM het my vrugbaar gemaak in die land van my ellende.
*~Genesis Hoofstuk 42~*
18 En op die derde dag sê Josef vir hulle: Doen dit, dan sal julle lewe; ek vrees ELOHIEM!
20 en bring julle jongste broer na my toe—dan sal julle woorde waar gemaak word, en julle sal nie sterwe nie. En hulle het so gedoen.
21 Toe sê hulle vir mekaar: Voorwaar, ons boet nou vanweë ons broer, omdat ons die benoudheid van sy siel gesien het toe hy ons gesmeek het en ons nie geluister het nie—daarom kom hierdie benoudheid oor ons.
23 En hulle het nie geweet dat Josef dit verstaan nie, want daar was ‘n tolk tussen hulle.
28 En hy sê vir sy broers: My geld is teruggegee; hier lê dit dan ook in my sak! Toe het hulle hart hul begewe, en hulle draai verskrik na mekaar toe en sê: Wat het ELOHIEM ons nou aangedoen?
33 Daarop het die man, die heer van die land, aan ons gesê: Hieraan sal ek weet dat julle eerlike mense is—laat een van julle broers by my bly; en neem vir die honger van julle huisgesinne en trek weg,
38 Maar hy sê: My seun sal nie saam met julle aftrek nie, want sy broer is dood, en hy het alleen oorgebly; en as ‘n ongeluk hom oorkom op die pad wat julle sal gaan, dan sal julle my grys hare met kommer in die doderyk laat afdaal.
*~Genesis Hoofstuk 43~*
14 En mag EL SHADDAI, julle barmhartigheid verleen by die man, sodat hy julle ander broer en Benjamin saam met julle kan laat trek! En ek—as ek van kinders beroof is, dan is ek beroof.
23 Toe antwoord hy: Vrede vir julle! Moenie bang wees nie! Julle ELOHIEM en die ELOHIEM van julle vader het julle ‘n skat in jul sakke gegee. Julle geld het by my gekom. Daarop het hy Símeon na hulle uitgebring.
29 Toe slaan hy sy oë op en sien sy broer Benjamin, die seun van sy moeder, en sê: Is dit julle jongste broer van wie julle met my gespreek het? Daarop sê hy: Mag ELOHIEM jou genadig wees, my seun!
15 Daarop sê Josef vir hulle: Wat is dit nou wat julle gedoen het? Weet julle nie dat ‘n man soos ek dit ongetwyfeld moet waarneem nie?
16 En Juda antwoord: Wat kan ons aan my heer sê? Wat kan ons spreek? En waarmee kan ons ons regverdig? ELOHIEM het die ongeregtigheid van u dienaars uitgevind. Kyk, ons is my heer se slawe, ons sowel as hy by wie die beker gevind is.
Sagaria 2:10 - 4:7
*~Sagaria Hoofstuk 2~*
10 Jubel, en wees bly, o dogter van Sion! Want kyk, EK kom om in jou midde te woon, spreek YAHUVEH.
11 En baie nasies sal hulle in dié dag by YAHUVEH aansluit, en hulle sal MY tot ‘n volk wees; en EK sal in jou midde woon. Dan sal jy weet dat YAHUVEH van die leërskare my na jou gestuur het.
12 En YAHUVEH sal besit neem van Juda as sy erfdeel op die heilige grond en Jerusalem weer verkies.
13 Swyg alle vlees voor YAHUVEH! Want HY verhef HOM uit SY heilige woning.
*~Sagaria Hoofstuk 3~*
1 Daarna het HY my Josua, die hoëpriester, laat sien, terwyl hy voor die Engel van YAHUVEH staan, en die Satan aan sy regterhand staan om hom aan te klae.
2 Toe sê YAHUVEH aan die Satan: Mag YAHUVEH jou bestraf, o Satan! Ja, mag YAHUVEH, wat Jerusalem verkies het, jou bestraf! Is hierdie een nie ‘n brandhout wat uit die vuur geruk is nie?
5 Daarop sê ek: Laat hulle ‘n rein tulband op sy hoof sit. En hulle het die rein tulband op sy hoof gesit en hom die klere aangetrek, terwyl die Engel van YAHUVEH daarby staan.
6 En die Engel van YAHUVEH het Josua plegtig verseker en gesê:
7 So sê YAHUVEH van die leërskare: As jy in MY weë wandel en as jy MY verordening onderhou, dan sal jy MY huis bestuur sowel as MY voorhowe bewaak, en EK sal jou vrye toegang verleen onder diegene wat hier staan.
9 Want kyk, die steen wat EK voor Josua neergelê het—op die een steen is daar sewe oë; kyk, EK sal sy graveersel graveer, spreek YAHUVEH van die leërskare, en EK sal die skuld van hierdie land op een dag uitdelg.
10 In dié dag, spreek YAHUVEH van die leërskare, sal julle mekaar uitnooi onder die wingerdstok en onder die vyeboom.
*~Sagaria Hoofstuk 4~*
6 Toe antwoord hy en sê vir my: Dit is die woord van YAHUVEH aan Serubbábel, naamlik: Nie deur krag of deur geweld nie, maar deur MY Gees, sê YAHUVEH van die leërskare.
8 En die woord van YAHUVEH het tot my gekom en gesê:
9 Die hande van Serubbábel het die fondament van hierdie huis gelê, en sy hande sal dit voltooi; dan sal jy weet dat YAHUVEH van die leërskare my na julle gestuur het.
10 Want wie verag die dag van klein dinge, terwyl daardie sewe—die oë van YAHUVEH wat die ganse aarde deurloop—met blydskap die skietlood aanskou in die hand van Serubbábel?
14 En hy sê: Dit is die twee gesalfdes wat by YAHUVEH van die ganse aarde staan.
Numerie 28:9 – 15
*~Numerie Hoofstuk 28~*
9 Maar op die sabbatdag twee jaaroud lammers sonder gebrek en twee-tiendes van ‘n efa fynmeel as spysoffer, met olie gemeng, en die drankoffer wat daarby behoort.
11 En by die begin van julle maande moet julle ‘n brandoffer aan YAHUVEH bring: twee jong bulle en een ram, sewe jaaroud lammers sonder gebrek;
12 en drie-tiendes van ‘n efa fynmeel as spysoffer, met olie gemeng, vir elke bul, en twee tiendes fynmeel as spysoffer, met olie gemeng, vir die een ram;
13 en een-tiende fynmeel as spysoffer, met olie gemeng, vir elke lam. Dit is ‘n brandoffer, ‘n lieflike geur, ‘n vuuroffer aan YAHUVEH.
14 En hulle drankoffers moet wees ‘n half-hin wyn vir ‘n bul en ‘n derde van ‘n hin vir ‘n ram en ‘n kwart-hin vir ‘n lam. Dit is die brandoffer by elke nuwemaan, vir die maande van die jaar.
15 Ook moet een bokram as sondoffer aan YAHUVEH berei word, behalwe die voortdurende brandoffer en die drankoffer wat daarby behoort.
Numerie 7:42 – 47
*~Numerie Hoofstuk 7~*
Johannes 1:1 – 18
*~Johannes Hoofstuk 1~*
1 In die begin was die WOORD, en die WOORD was by ELOHIM, en die WOORD was ELOHIM.
2 HY was in die begin by ELOHIM.
6 Daar was ‘n man van ELOHIM gestuur, wie se naam Johannes was.
7 Hy het tot ‘n getuienis gekom om van die LIG te getuig, sodat almal deur HOM sou glo.
12 Maar almal wat HOM aangeneem het, aan hulle het HY mag gegee om kinders van ELOHIM te word, aan hulle wat in SY Naam glo;
13 wat nie uit die bloed of uit die wil van die vlees of uit die wil van ‘n man nie, maar uit ELOHIM gebore is.
14 En die WOORD het vlees geword en het onder ons gewoon—en ons het SY heerlikheid aanskou, ‘n heerlikheid soos van die Eniggeborene wat van die Vader kom—vol van genade en waarheid.
15 Johannes getuig van HOM en roep en sê: Dit was HY van wie ek gesê het: HY wat ná my kom, het voor my geword, want HY was eerder as ek.
16 En uit SY volheid het ons almal ontvang, ja, genade op genade.
17 Want die wet is deur Moses gegee; die genade en die waarheid het deur YAHUSHUA MESSIAS gekom.
18 Niemand het ooit ELOHIM gesien nie; die eniggebore SEUN wat in die boesem van die VADER is, dié het HOM verklaar.
Torah Gedeelte: ‘n Lig in die Donkerte
Profesie 120 Moenie Moed Opgee Nie! Moenie Tou-Opgooi Nie! Sukkot Restourasie Profesie aan Hebreeuse Vertaler, Messiaanse Jode en Alle Gelowiges.
Jy behaag MY, MY kind. Moenie huiwer om MY die HERE GOD ALMAGTIGE te noem nie, want MY GEES is in jou. Jy is MYNE! Jy is BLOED-gewas! Jy is met BLOED gekoop! En jy is MYNE! — liggaam, siel, gees en verstand behoort aan YAHUSHUA HA MASHIACH! EK IS jou MESSIAS!
Van die kroon van jou kop tot op die sole van jou voete! Ek gee vir jou Vars Manna uit die hemel om te eet!
Jy is MY geliefde! MY geliefde is MYNE! O, MY kosbare een! Help MY, help MY, help MY! Voed MY skape en lammers! Werk saam met hierdie Profeet.
MY BLOED deurweek die grond in Israel. Net een druppel is al wat nodig is om sondes weg te was. Dankie dat jy nie skaam is vir MY nie. Dankie dat jy gewillig is om terwille van MY vervolg te word! Dankie dat jy MY aanvaar — alhoewel dit beteken dat jou familie wegdraai! Hulle wat jou bloed-familie is, maar nie MY BLOED-familie nie!
MY BLOED familie omhels jou soos wat EK hierdie Profeet suster van jou, jou vandag laat bel het. MY BLOED-Familie, diegene wat die wil van die HEMELSE VADER doen, omhels jou en is lief vir jou — herken jou vir wie jy is in MY! Onthou dit altyd. EK is lief vir jou! En EK bedank jou! Ja, die HERE jou GOD, jou VERLOSSER, jou MESSIAS is lief vir jou! Moet nooit, nooit, nooit, nooit dat iemand dit van jou af wegneem nie!
Hoe meer die wêreld vir julle vertel dat julle onheilig is, weet dat julle Heilig is! Hoe meer hulle julle bespot en lag - omdat julle die Torah-wette volg — weet dat julle MYNE is!
Hoe meer julle die Sabbat, die Shabbat, verdedig en sê: "Dit is nie 'n Sondag nie" — weet net dat julle MYNE is! Moenie opgee nie. Moenie ophou nie. Al is die vervolging so groot en al gaan dit nog groter word, onthou terwille van WIE SE NAAM julle vervolg word! Onthou terwille van WIE julle gehaat word!
En EK sê vir julle — MOENIE MOED OPGEE NIE! EN MOENIE OPHOU NIE! WANT EK IS met julle!
Bereik MY mense. Bereik MY mense. EK praat nie net met die mense in Israel nie, maar EK praat met al die mense van die wêreld. Bereik MY mense. Hou aan om MY Skape en Lammers te voed. Hou aan en moenie skaam wees vir jou getuienis nie want jou getuienis is nie wie jy is nie, jou GETUIENIS is WIE EK IS — in jou! Dit is wat die duiwel haat! Dit is wat jou vyande haat!
Profesie 121 Is YAHUSHUA net julle Redder of Is HY HERE GOD ALMAGTIG van Julle Lewens?
Want verenig sal jul staan maar verdeeld sal julle val - so bly verenig, julle het mekaar nodig. Julle weet nie wat hierdie jaar gaan gebeur nie....
“Toets elke gees wat praat” beteken : hou elke gedagte gevange! Is dit EK YAHUSHUA, wat hierdie woorde sou voortspreek? Is dit EK YAHUSHUA wat julle hierdie gedagtes sou gee? Julle sal sien my skatte, hoeveel keer julle sal moet erken dat dit of jul vlees was of satan. Maar in beide geval, as EK dit nie sou spreek nie, moet jul dit nie ontvang nie.
Torah Gedeelte: Hanukkah Is ‘n Viering van Lig
Profesie 65 Maak Gereed! Maak Gereed! Maak Gereed!
MY kinders, die kerke verkondig a leuen, slegs die Hoogs heiliges sal MY Bruid genoem word! Daar is vereistes om YAHUSHUA se Bruid te wees, een van hulle is, alhoewel julle in hierdie wêreld is, hoef julle nie soos hierdie wêreld te lewe nie. Julle moet HEILIG en REIN bly voor MY, gewas in MY SEUN se bloed by Golgota. MY dogter, EK het jou gesalf om voort te spreek vanuit hierdie ministerie, om die Bruid te help met die voorbereiding vir daardie troudag, om hulle te help om hulle lampe vol te maak van MY HEILIGE OLIE, sodat hulle nog oor sal hê om te spaar. EK gebruik jou MY dogter, om die waarheid voort te spreek. EK gebruik hierdie magtige ministerie om die koring van die kaf te skei. Ja die aanvalle was hewig gewees. O, maar die belonings sal soveel meer wees! MY kinders, onthou julle dat EK gesê het, "Gaan en kruip net vir n rukkie weg, totdat die storm bedaar het". EK het vir julle die drome gegee van die tornados wat gaan kom, en wat nog nooit gesien is nie. Die aarde sal bewe en skud wanneer EK albei MY voete daarop stamp!
Miketz -Aan die Einde
Ná verloop van [miketz] twee volle jare het Farao gedroom dat hy by die Nyl staan; (Genesis 41:1)
In verlede week se studie het Josef se broers jaloers op hom geword en teen hom geplot omdat sy vader hom bo sy ander seuns bevoordeel het en omdat sy profetiese drome sy eie groot bestemming geopenbaar het.
So gooi hulle Josef in 'n put en verkoop hom dan in slawerny. Terwyl hy eerlik as slaaf dien, is Josef valslik beskuldig en na die gevangenis gestuur vir 'n misdaad wat hy nie gepleeg het nie.
In hierdie week se lesing gaan Josef uiteindelik tot die einde van sy talle beproewinge kom en sy groot bestemming betree. Trouens, die naam van die Parasha, Miketz, wat in die openingsvers van hierdie week se Torahlesing gevind word, dui daarop, omdat hierdie Hebreeuse woord beteken, aan die einde van.
Josef is uit die duisternis van 'n Egiptiese donker tronk, in die vorm van 'n put, gebring om die vreemde drome van die Farao te interpreteer. In net een dag word Josef uit die tronk na die paleis bevorder, en sy lewe is skielik van die duisternis tot die lig verander.
'n Lig in die Donkerte
Omdat Miketz hierdie jaar saam met Hanukka of die Fees van Ligte val, sluit hierdie week se gedeelte 'n spesiale Haftarah / profetiese lesing oor die profeet Sagaria se visie van 'n groot Menorah. Hy sê,
“En hy het vir my gesê: Wat sien jy? Toe antwoord ek: Ek sien daar ‘n kandelaar, heeltemal van goud, en sy oliekan bo-oor hom en sy sewe lampe op hom; telkens sewe aanvoerpype loop na die lampe wat bo-oor hom is.
Ook twee olyfbome langs hom, een aan die regterkant van die oliekan en een aan die linkerkant daarvan.” (Sagaria 4:2-3)
Twee olyfbome voed hierdie groot Menorah met olie.
En aangesien bome in die Skrif dikwels mense verteenwoordig, word hierdie twee bome deur sommige gesien as die twee getuies, Joodse Gelowiges en Heidense Gelowiges, gesalfde seuns wat al meer as 2000 jaar lig in duisternis skyn.
Sagaria belowe dat die duisternis wat uit ons sonde kom, wat ons van YAHUVEH skei, op 'n enkele dag deur sy Regverdige Spruit bonatuurlik opgehef sal word.
“EK sal my Kneg, die Spruit, laat kom! ... EK sal die skuld van hierdie land op een dag uitdelg. “ (Sagaria 3:8-9)
Ons sien hierdie profesie in vervulling, waar op een enkele dag, die offer van YAHUSHUA die sondes van die wêreld weggeneem het:
“Ons het ‘n Voorspraak by die Vader, YAHUSHUA Ha MASHIACH, die Regverdige; En Hy is ‘n versoening vir ons sondes, en nie alleen vir ons s’n nie, maar ook vir dié van die hele wêreld. ” (Johannes 2:1-2)
YAHUVEH praat ook van die bonatuurlike werk van die RUACH HA KODESH HEILIGE GEES om die planne van die HERE uit te voer, soos die bou van die Tweede Tempel deur Serubbabel:
“Dit is die woord van YAHUVEH aan Serubbábel, naamlik: Nie deur krag of deur geweld nie, maar deur MY Gees, sê YAHUVEH van die leërskare. “ (Sagaria 4:6)
In die Heilige Heiligdom het die lig van die Menorah 'n simbool geword van YAHUVEH se Goddelike Teenwoordigheid.
Gedurende hierdie tyd van die jaar, wanneer die winter nagte die langste is, voel ons ons behoefte vir lig, meer intens.
Die Hebreeuse profeet Jesaja het geskryf van 'n "GROOT LIG" wat eendag sou kom om mense uit die donker duisternis op te lig:
“Want nie langer sal dit donker wees daar waar benoudheid is nie ... Die volk wat in duisternis wandel, het ‘n groot lig gesien; die wat woon in die land van die doodskaduwee, oor hulle het ‘n lig geskyn.” (Jesaja 9:1-2)
Wie is hierdie "groot lig" waarvan Jesaja geprofeteer het? Die Lig sal kom in die vorm van 'n kind, wat uiteindelik die nasies sal regeer in regverdigheid en geregtigheid wat op die troon van SY Vader sit, vir ewig.
“Want ‘n Kind is vir ons gebore, ‘n Seun is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God, Ewige Vader, Vredevors— tot vermeerdering van die heerskappy en tot vrede sonder einde, op die troon van Dawid en oor sy koninkryk, om dit te bevestig en dit te versterk deur reg en deur geregtigheid, van nou af tot in ewigheid. Die ywer van die HERE van die leërskare sal dit doen. “ (Jesaja 9:6-7)
“YAHUSHUA Ha MASHIACH – die Gesalfde Een het weer met hulle gespreek en gesê: EK is die lig van die wêreld; wie MY volg, sal sekerlik nie in die duisternis wandel nie, maar sal die lig van die lewe hê. “ (Johannes 8:12)
Hanukkah is ‘n viering van lig.
Hierdie vreugdevolle fees het die verlossing van die Joodse volk gedenk van die onderdrukking van die Grieke wat die Joodse volk geregeer het van 332–164 BC.
Dit was beide 'n fisiese en 'n geestelike verlossing, aangesien die Jode nie net van vervolging gered was nie, maar ook bevry was van 'n gedwonge Hellenistiese (Griekse) godsdiensstelsel en kultuur.
Hulle het geveg vir vryheid om die Een Ware GOD te aanbid, om SY gebooie te onderhou en om die feeste soos geskryf staan in die Torah waar te neem.
Ons eer die bevryding van die Heilige Tempel, ons liggaam en die hertoewyding aan YAHUVEH deur die Fees van Toewyding / Hanukkah te vier.
Het YAHUSHUA Hanukkah gevier? Die enigste verwysing in die Skrif na Hanukkah word gevind in die Brit Chadashah (Nuwe Testament), en dit dui daarop dat HY meer as waarskynlik die fees gehou het.
Die Evangelie van Johannes openbaar dat YAHUSHUA tydens Hanukkah in die voorhof van die Tempel geloop het:
“En dit was die Fees van die Tempelwyding in Jerusalem, en dit was winter. En YAHUSHUA het in die tempel gewandel, in die pilaargang van Salomo.” (Johannes 10:22–23)
Terwyl HY daar was, het sommige HOM direk gevra of HY die Messias was.
YAHUSHUA het verwys na die werke wat HY gedoen het as bewyse, maar het verduidelik dat hulle nie in HOM geglo het nie omdat hulle nie SY skape was nie.
In hierdie week se Brit Chadashah gedeelte, het YAHUSHUA die Messias SY missie geopenbaar, as die een wat die gebrokenes gesond maak en gevangenes vrylaat.
Die verse wat HY aangehaal het, het direk uit die boek van die Hebreeuse Profeet Jesaja gekom.
“Toe kom HY in Násaret waar HY opgevoed was; en soos HY gewoond was, gaan HY op die sabbatdag in die sinagoge en staan op om te lees. En die boek van die profeet Jesaja is aan HOM oorhandig; en toe Hy die boek oopmaak, kry Hy die plek waar geskrywe is:
“Die Gees van YAHUVEH is op MY, omdat HY MY gesalf het om die evangelie aan die armes te bring. HY het MY gestuur om die wat verbryseld van hart is, te genees; Om aan gevangenes vrylating te verkondig en aan blindes herstel van gesig; Om die wat gebroke is, in vryheid weg te stuur; om die aangename jaar van YAHUVEH aan te kondig.” (Lukas 4:16–19; sien ook Jesaja 61:1)
YAHUSHUA en Yosef/Josef
Baie parallelle kan tussen YAHUSHUA en Josef uitgewys word.
Ten tyde van Josef se vrylating uit die tronk in Farao se diens was hy 30 jaar oud, net soos YAHUSHUA 30 was toe HY SY openbare bediening in diens van die Koning begin het.
Asook, Josef se verskyning en persoonlikheid was so verander in sy tyd in Egipte dat sy broers hom nie meer herken het nie.
Hulle het reg voor Josef gestaan en die verlossing gesoek van hul hongersnood wat net hy kon voorsien, en tog het hulle geen idee gehad dat hy hulle broer was nie.
Net so, hou YAHUSHUA se Joodse broers en susters vandag die Skrifte voor hulle wat openbaar wie HY is, en tog kan hulle HOM nie as hul Joodse Messias herken nie.
Een rede vir hierdie hedendaagse blindheid is die manier waarop YAHUSHUA deur die eeue deur Christene uitgebeeld is: Hy het blykbaar opgehou om die opvallende Jood te wees wat getrou die gebooie van YAHUVEH in die Torah gehou het en eerder gemerk was as die Heidene se "god."
YAHUSHUA se identiteit is so verander dat die groot meerderheid van die Joodse volk nie kan begryp dat hierdie "Jesus" moontlik die Joodse Mashiach (Messias) is vir wie hulle meer as 3000 jaar lank wag en bid nie.
Nietemin, het die profeet Sagaria vir ons gesê dat eendag sal al die Joodse mense HOM herken:
“Maar oor die huis van Dawid en oor die inwoners van Jerusalem sal EK uitgiet die Gees van genade en smekinge; en hulle sal opsien na MY vir wie hulle deurboor het, en hulle sal oor HOM rouklaag soos ‘n mens rouklaag oor ‘n enigste seun en bitterlik oor HOM ween soos ‘n mens bitterlik ween oor ‘n eersgebore kind.” (Sagaria 12:10)
Vandag, kom duisende van YAHUSHUA se broers en susters om te verstaan wie HY waarlik is; hulle staan bekend as Messiaanse Jode en hulle soeke na die Messias van die Skrif is beëindig.
Hierdie "gerestaureerde Jode", soos sommige hulle noem, gerestaureer in die olyfboom van Romeine 11, kry steeds erkenning as ‘n wettige sekte van Judaïsme in Israel en regoor die wêreld.
“In HOM was lewe, en die lewe was die lig van die mense. (Johannes 1:4)
Geseënde Hanukkah en Shabbat Shalom